Utsmykkingsmønstrene kommer gjennomgående fra bofaste stammefolk, og etterligner således qashqai-, khamseh-, afshar-, abadeh- og luri-mønstre. Den type vevstoler som vanligvis brukes er en følge av at teppene vanligvis er større og ofte noe grovere enn mange andre typer. Shiraztepper er som regel ikke like tett knyttet som andre kjente typer, skjønt både qashqai og abadeh har en tettere knute. Shiraz benytter den persiske knute (asymmetrisk). Av og til benyttes tyrkisk knute.